**ฟูลมูนปาร์ตี้** (อังกฤษ: Full Moon Party แปลว่า *งานฉลองพระจันทร์วันเพ็ญ*) เป็นงานฉลองบนชายหาด จัดขึ้นที่หาดริ้น เกาะพะงัน จังหวัดสุราษฎร์ธานี ทุก ๆ คืนวันพระจันทร์เต็มดวง

ประวัติ
-------

งานฉลองมีจุดเริ่มต้นมาจากการจัดงานเลี้ยงส่งขอบคุณให้กับกลุ่มนักท่องเที่ยวประมาณ 20-30 คนเมื่อ พ.ศ. 2528 ที่ดิสโกเทคซึ่งอยู่ไม่ไกลจากชายหาดนัก ต่อมาฟูลมูนปาร์ตี้ก็เป็นที่นิยมอย่างรวดเร็วจากการบอกต่อกันไปปากต่อปาก จนกระทั่งปัจจุบันมีผู้เข้าร่วมถึง 20,000-30,000 คนต่อครั้ง บาร์ทุกร้านที่อยู่บนชายหาดของหาดริ้นจะยังคงเปิดอยู่และเล่นเพลงประเภทอาร์แอนด์บี เฮาส์ และเร็กเก้ หลังจากพระอาทิตย์ตก และงานฉลองจะจัดต่อเนื่องไปจนกระทั่งพระอาทิตย์ขึ้นของวันใหม่

ปัจจุบัน งานฟูลมูนปาร์ตี้ เกาะพะงัน ได้กลับมาจัดเป็นปกติหลังจากสถานการณ์ Covid-19 ที่ทำให้งานต้องงดไปประมาณ 2 ปี ในช่วง ค.ศ 2020 ถึงต้นปี 2022

ปฏิทินจัดงาน
------------

ฟูลมูนปาร์ตี้จัดขึ้นทุกวันขึ้น 15 ค่ำ (วันพระจันทร์เต็มดวง) ณ หาดริ้น เกาะพะงัน หากตรงกับวันพระใหญ่ ได้แก่ วันมาฆบูชา วันวิสาขบูชา วันอาสาฬหบูชา วันเข้าพรรษา วันออกพรรษา จะทำการเลื่อนวันจัดกิจกรรมไปวันถัดไป เนื่องจากกฏหมายปัจจุบันห้ามจำหน่ายสุราและเครื่องดื่มแอลกอฮอล์ในวันพระใหญ่ ฟูลมูนปาร์ตี้ประจำเดือนจะจัดขึ้นในคืนพระจันทร์เต็มดวง แต่บางครั้งคืนหนึ่งก่อนหรือหลัง

การเดินทางไปร่วมงาน
-------------------

ปัจจุบันนักท่องเที่ยวที่ประสงค์จะร่วมงานฟูลมูนปาร์ตี้ สามารถเลือกพักได้ 2 เกาะคือ บนเกาะพะงันเอง ที่เป็นสถานที่จัดงาน และพักที่เกาะสมุยโดยจะมีบริการเรือ Speedboat ข้ามไปมาระหว่างเกาะสมุย - พะงัน (หาดริ้น สถานที่จัดงาน) จะมีรอบเรือทุกชั่วโมงเริ่มประมาณช่วงเย็น ไปถึงก่อนเที่ยงคืน และเรือขากลับเริ่มประมาณตีหนึ่ง ถึงตีห้า ใช้เวลานั่งเรือประมาณ 20-25 นาที

หากนักท่องเที่ยวที่พักเกาะพะงัน สามารถเดินทางไปเกาะพะงันได้หลายวิธี เช่นจากสุราษฏร์ธานี ให้ข้ามฝั่งที่ท่าเรือดอนสัก มีเรือบริการ เช่น ซีทรานเฟอรรี่ และราชาเฟอรรี่ ใช้เวลานั่งเรือประมาณ 2.30 ชั่วโมง หรืออีกวิธีที่สะดวกรวดเร็วกว่าคือ นั่งเครื่องบินลงเกาะสมุย แล้วลงต่อเรือข้ามฟากไปเกาะพะงัน โดยปัจจุบันมีรอบเรือบริการวันละประมาณ 2-3 เที่ยว

ในวัฒนธรรมร่วมสมัย
------------------

ฟูลมูนปาร์ตี้เคยเป็นฉากสำคัญของภาพยนตร์หลายเรื่อง เช่น *เดอะบีช*, *Last Stop for Paul* และ*ปิดเทอมใหญ่ หัวใจว้าวุ่น*

ภาพ
---

* บรรยากาศในงานฟูลมูนปาร์ตี้ใน พ.ศ. 2546บรรยากาศในงานฟูลมูนปาร์ตี้ใน พ.ศ. 2546
* Sutti Kursakul ผู้ก่อตั้งงานฟูลมูนปาร์ตี้ ภาพโปสเตอร์ที่พาราไดซ์ บังกะโล หาดริ้น เกาะพงัน พ.ศ. 2559Sutti Kursakul ผู้ก่อตั้งงานฟูลมูนปาร์ตี้ ภาพโปสเตอร์ที่พาราไดซ์ บังกะโล หาดริ้น เกาะพงัน พ.ศ. 2559
* ฟูลมูนปาร์ตี้ในวันที่ 23 กุมภาพันธ์ พ.ศ. 2559 หน้า พาราไดซ์ บังกะโล ที่หาดริ้น เกาะพงันฟูลมูนปาร์ตี้ในวันที่ 23 กุมภาพันธ์ พ.ศ. 2559 หน้า *พาราไดซ์ บังกะโล* ที่หาดริ้น เกาะพงัน
* ถังใส่เครื่องดื่มมึนเมาไว้ขายในงานฟูลมูนปาร์ตี้ถังใส่เครื่องดื่มมึนเมาไว้ขายในงานฟูลมูนปาร์ตี้
* นักเล่นกระโดดเชือกไฟในงานฟูลมูนปาร์ตี้นักเล่นกระโดดเชือกไฟในงานฟูลมูนปาร์ตี้
* นักเต้นไฟในงานฟูลมูนปาร์ตี้นักเต้นไฟในงานฟูลมูนปาร์ตี้

อ้างอิง
-------

1. 1 2  Full Moon Party เก็บถาวร 2010-07-24 ที่ เวย์แบ็กแมชชีน จัดทำโดย จังหวัดสุราษฎร์ธานี
2. 1 2 3  คู่มือเที่ยวฟูลมูนปาร์ตี้ ไอเลิฟเกาะสมุย
3. ↑  "ตารางงานฟูลมูนปาร์ตี้". สืบค้นเมื่อ 2023-06-30.
4. ↑  Chaiworaporn, Anchalee (2008-02-23). "Japanese AV star Sora Aoi starring in Pidterm yai huajai wawoon". *THAICINEMA.org*. สืบค้นเมื่อ 2015-01-16.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฟูลมูนปาร์ตี้**

* คู่มือการท่องเที่ยว Ko Pha Ngan จากวิกิท่องเที่ยว (ในภาษาอังกฤษ)